lv lv lv sl lv fr lt lv lv lv lv lv en lv lv lv cs lv lv lv lv sl en en en en en en lv eo lv lv lv en lv en en lv en lv en lv en lv en lv en lv en lv en lv en lv en lv en en lv lv lv en lv lv lv lv lt lv eo lv en lv lv lv lv lv lv lv lv lv lv lv
Rīgā kultūras pieminekļu saglabāšanas līdzfinansējuma konkursā 55 objektiem piešķirti 487 189 eiro – Rīgas domes Īpašuma departaments
Rīgas domes Vidi degradējošo būvju komisija šodien, 28.aprīlī, apstiprināja 487 189 eiro finansējuma piešķiršanu 55 konkursa projektu pieteikumiem kultūras pieminekļu saglabāšanai.
Rīgas domes Īpašuma departamenta direktors Oļegs Burovs sēdē pastāstīja, ka kopā tika saņemti 92 konkursa projektu pieteikumi. No tiem šodien sēdē līdzfinansējums tika apstiprināts 55 objektiem, kuriem pieteicēji bija pieprasījuši kopā 546 610 eiro, bet izvērtējot dažādus nosacījumus, nolemts tiem kopā 487 189 eiro lielu finansējumu.
Vēl 18 pieteikumi tika noraidīti, jo norādītajā termiņā neiesniedza papildu prasīto informāciju. Savukārt atlikušos 19 objektus vēl vērtēs un par līdzfinansējuma piešķiršanu tiem lems 19.maija Rīgas domes Īpašuma departamenta sēdē.
Vecākās līdzfinansējuma saņemšanai apstiprinātās ēkas ir celtas 1700.gadā, 1721.gadā un 1748.gadā un atrodas attiecīgi Jaunielā 22, Pils ielā 5 un Jaunielā 18. Abas ēkas Jaunielā pieteicis SIA "Kronnell" un tām kopā tiks piešķirti vairāk nekā 10 000 eiro. Savukārt ēka Pils ielā 5 pieder Rīgas Sāpju Dievmātes Romas katoļu draudzei, un tai tiks piešķirti 5000 eiro. Šī draudze pieteikusi arī otru projektu attiecīgā objekta restaurācijai, kuram arī apstiprināts 5000 eiro līdzfinansējums.
No līdzfinansējumam apstiprinātajām ēkām 23 ir celtas 19.gadsimtā, bet atlikušās 29 – 20.gadsimtā. 22 projektus ir plānots realizēt Vecrīgā, bet 15 – Pārdaugavā.
Līdzfinansējums piešķirts 1870.-1890.gadā celtai ēku grupai Krišjāņa Valdemāra ielā 43 un 41, par kurām SIA "KV4143" iesniedza kopā četrus projektus – tiem apstiprināts līdzfinansējums 51 800 eiro.
Tāpat līdzfinansējums piešķirts vairāku baznīcu remontdarbiem. Rīgas Lutera evaņģēliski luteriskā draudze saņems 1232 eiro remontdarbiem Torņkalna ielā 5, Rīgas Mateja baptistu draudze saņems 5000 eiro remontdarbiem Matīsa ielā 50B, savukārt Svētā Alberta Romas katoļu draudze saņems 5000 eiro remontdarbiem Liepājas ielā 38.
Konkursā nolemts līdzfinansējumu 9730 eiro apmērā piešķirt arī divām Kalnciema kvartāla ēkām Kalnciema ielā 37. Līdzfinansējumu 14 000 eiro apmērā piešķirs bijušās rūpnīcas VEF ēkai Brīvības gatvē 214.
Jaunākā no līdzfinansējumam apstiprinātajām ēkām ir Latvijas Mākslinieku savienības nams 11.novembra krastmalā 35, kas celts 1960.gadā, un kuram piešķirs teju 14 000 eiro.
No Rīgas domes budžeta konkursam bija piešķirti 600 000 eiro. Pašreiz atbalstīti projekti 487 189 eiro apmērā. Atlikušie 112 810 eiro tiks piešķirti, pēc vēl 19 projektu izvērtēšanas, kuriem pieteicēji prasījuši kopā 209 715 eiro.
Jau ziņots, ka konkurss notiek otro gadu un tajā ir iespēja saņemt pašvaldības līdzfinansējumu ēkas atjaunošanas vai restaurācijas darbiem 50% apmērā, bet ne vairāk kā 14 000 eiro kultūras pieminekļa saglabāšanai, kā arī ne vairāk kā 5000 eiro ēkas elementu atjaunošanai vai restaurācijai.
Konkursa rezultāti pieejami http://atjauno.riga.lv
Dalīties ar šo informāciju:
RD lēmumi par piespiedu sakārtošanu
Informācija degradējošo būvju īpašniekiem
Pilsētvides attīstības un kvalitātes komisija
Par ilgtspējīgu pilsētvides attīstības plānošanu
Informācija tiek atjaunota ne retāk kā reizi mēnesī
Paziņojums par tīmekļvietnes https://grausti.riga.lv sīkdatnēm:
Šīs tīmekļvietnes pārzinis ir Rīgas domes Īpašuma departaments (kontaktinformācija: di@riga.lv).
Tīmekļvietne lieto tikai tehniskās, nepieciešamās sīkdatnes.
Papildus informācija par tīmekļvietnē veidotajām sīkdatnēm apskatāma  ŠEIT.
© Rīgas domes Īpašuma departaments. Izmantoti Nekustamā īpašuma valsts kadastra informācijas sistēmas dati, 2021.gads